La sorto gvidos vin

La sorto gvidos vin estas muzikalo, originale verkita en Esperanto en la jaroj 2022 kaj 2023 kiu premieris kadre de la 79-a Internacia Junulara Kongreso de TEJO, la 11-an de aŭgusto 2023 en Lignano Sabbiadoro, Italio. Ĝi estas parto de la Erasmus+-projekto.

La muzikalo estis realigita ene de projekto financita de la Eŭropa Unio.

 Rakonto 
Tri esperantaj muziksteluloj, knabino akompanata de sia patro kaj laborevitema knabo iras al esperanta kongreso. Ili ĉiuj hazarde renkontiĝas en la trajno, sed ĉu vere hazarde? Eble la sorto kondukis al ilia renkontiĝo. Ĉu la kaŝita amo de Julia fariĝos realo? Ĉu Harry sukcesos teni siajn mensogojn kaŝitaj de sia ĉefo George? Ĉu la muzikgrupo "la Juveloj" disfalos tuj antaŭ la koncerto dum la kongreso? Ni povas nur esti certaj, ke la vojaĝo multe influos iliajn vivojn.

 Strukturo kaj muziko 
La muzikalo enhavas 7 originalajn kantojn:

 La sorto gvidos vin (malferma kanto)
 Kanto pri kantoverkado
 Ĉiu tag'
 La bona temp'
 Volontulo de TEJO
 Vi estas fora
 La sorto gvidos vin

 Registro 
La muzikalo estis registrita dum IJK 2023. La muzikalo aperis la 28-an de februaro 2024 ĉe YouTube. Eblas spekti la tutan verkon en la kanalo de TEJO.

Eblas aŭskulti ĉiujn kantojn per Spotify.

 Eksteraj ligiloj 
 La tuta muzikalo en la YouTube-kanalo de TEJO
 La kantoj en Spotify
 La kantotekstoj en Kantaro-Vikio

Kategorio:Muzikaloj
Kategorio:TEJO
Kategorio:Verkoj de 2023
Kategorio:Esperanto-verkoj
Kategorio:Esperanto en 2023